b'\n_START_ARTICLE_\nValuk (glasbena skupina)\n_START_SECTION_\nZgodovina\n_START_PARAGRAPH_\nSkupina je nastala leta 2009 in pod imenom Mrtvo jezero delovala do leta 2012. Tega leta so ime zaradi temeljite prenove zasedbe spremenili v Valuk. Od tedaj so leta 2014 izdali svoj prvi EP z naslovom Valuk, leta 2017 pa svoj prvi studijski album Kri gotove smrti, ki je bil predstavljen 13. maja v idrijskem Klub Swenak Idrija. Od izida nastopajo po vsej Sloveniji in bli\xc5\xbenji tujini, nastopili so tudi na Winter Days of Metal leta 2018 v Bohinjski Bistrici.\n_START_SECTION_\nBesedila in zvrst glasbe\n_START_PARAGRAPH_\nBesedila za pesmi pi\xc5\xa1e pevec in kitarist skupine Bla\xc5\xbe \xc4\x8cuk. Obravnavajo poglavja starej\xc5\xa1e slovenske zgodovine, na primer prvi slovenski zabele\xc5\xbeen primer \xc4\x8darovni\xc5\xa1kega procesa, karantanske bitke, pa tudi idrijsko voja\xc5\xa1ko \xc5\xbeeleznico za oskrbovanje avstroogrskih vojakov med prvo svetovno vojno. Zaradi tipi\xc4\x8dnih folkloristi\xc4\x8dnih in vsebinskih zna\xc4\x8dilnosti besedil (motivi predkr\xc5\xa1\xc4\x8danske dobe) in zna\xc4\x8dilnega melodi\xc4\x8dnega black metala skupino uvr\xc5\xa1\xc4\x8dajo med pagan black metal skupine.'